
# Ижауда «Татар кызы-2020» бәйгесенең финалы узачак

2 августта Ижауда «Теремок» гаилә кафесы-паркы сәхнәсендә Удмуртия «Татар кызы-2020» конкурсының күптән көтелгән финалы узачак. Бәйгедә берничә сайлау этабы узган 8 кыз катнашачак, дип хәбәр итә Удмуртиянең Халыклар дуслыгы йорты.

Шулай ук быел беренче тапкыр нәниләр арасында «Нәни Асылташ» конкурсы үткәрелә. Җиңүче титулы өчен алты кызчык көрәшәчәк. Финалда катнашучылар бер-берсе белән гореф-гадәтләрне, туган телне, мәдәниятне һәм гореф-гадәтләрне белүдә көч сынашачак.

Конкурста җиңүчеләрне кыйммәтле бүләкләр көтә. Матурлык конкурсын тамаша кылучылар дәртле биюләр һәм күңелле җырлар белән хозурлана алачаклар.


Следите за самым важным и интересным в Telegram-каналеТатмедиа

## Нет комментариев
Ижауда «Татар кызы-2020» бәйгесенең финалы узачак